26/09/2017 | Administración LocalMunicipal
Santiago de Compostela
Servizo de Contratación
Subministro de equipos de protección individual de loita contra o lume e de condicións climatolóxicas adversas para o persoal do servizo de extinción de incendios do Concello de Santiago de Compostela

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: subministro de equipos de protección individual de loita contra o lume e de condicións climatolóxicas adversas para o persoal do servizo de extinción de incendios do Concello de Santiago de Compostela: LOTE I: Traxes de protección, LOTE II: Roupa de augas e para condicións climatolóxicas adversas. REFERENCIA DO EXPEDIENTE: CON/28/2017. TIPO DE LICITACIÓN: LOTE I: 58.420,00 // LOTEII: 21.505,00 euros. PRAZO DE EXECUCIÓN: establécese un prazo de execución de 4 meses dende a sinatura do contrato. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: non se esixe. DOCUMENTACIÓN/INFORMACIÓN: perfil municipal de contratante: www.santiagodecompostela. gal. CRITERIOS DE ADXUDICACIÓN: son os sinalados no artigo 10.2 do prego de cláusulas administrativas. “10.2.–O contrato adxudicarase, mediante procedemento aberto, tomando como base os seguintes criterios de adxudicación:  Comúns a os dous lotes: MAIOR BAIXA ECONÓMICA ………………………………………………. Ata 50 puntos As empresas clasificaranse inicialmente por orde de mellor a peor segundo o criterio do “prezo máis baixo da oferta”. Obtida a orde de prelación de tódalas ofertas segundo este criterio, outorgaráselle a puntuación máxima de 50 puntos á oferta máis baixa e aplicaráselle ao resto das ofertas a seguinte fórmula (para calcula-la súa puntuación): Pn = (Pm x Ob ) / On Sendo: Pn: puntuación da oferta. Pm: puntuación máxima posible. Ob: importe da oferta máis baixa. On: importe da oferta que hai que puntuar.  Aplicables unicamente o lote I Transpirabilidade: outorgaráselle 10 puntos á proposición que oferte un menor valor RET da combinación das capas, valorándose as restantes de xeito directamente proporcional. Calor convectivo e radiante: outorgaráselle 10 puntos á proposición que oferte un indice máis alto de calor convectivo e radiante, valorándose as restantes de xeito directamente proporcional.” GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 18 de setembro de 2017. A CONCELLEIRA DELEGADA DE ECONOMÍA, FACENDA E ADMINISTRACIÓN Asdo.: María Rozas Pérez